Komission asetus (EY) N:o 308/2001, annettu 14 päivänä helmikuuta 2001, hedelmä- ja vihannesjalostealan tuontitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1921/95 muuttamisesta



Virallinen lehti nro L 044 , 15/02/2001 s. 0033 - 0033



Komission asetus (EY) N:o 308/2001, annettu 14 päivänä helmikuuta 2001, hedelmä- ja vihannesjalostealan tuontitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1921/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna asetuksella (EY) N:o 2699/2000(2), ja erityisesti sen 11 artiklan 2 kohdan, sekä katsoo seuraavaa: (1) Komission asetuksen (EY) N:o 1921/95(3), sellaisena kuin se on viimeksi muutettuna asetuksella (EY) N:o 570/1999(4), säännöksillä joko täydennetään tai korvataan säännöksiä komission asetuksessa (ETY) N:o 3719/88(5), joka kumottiin ja korvattiin maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 9 päivänä kesäkuuta 2000 annetulla komission asetuksella (EY) N:o 1291/2000(6). (2) Poiketen siitä, mitä asetuksen (ETY) N:o 3719/88 14 artiklan 3 kohdan toisessa alakohdassa ja 5 artiklan 1 kohdan neljännessä luetelmakohdassa säädetään, asetuksen (EY) N:o 1921/95 3 artiklan 2 ja 3 kohdassa vahvistetaan menettelyn yksinkertaistamiseksi määrä, jonka alittavalta osin tuontitodistus myönnetään ilman velvoitetta vakuuden asettamiseen, ja tuotteiden määrä, joka voidaan tuoda ilman todistusta. (3) Asetuksen (ETY) N:o 3719/88 5 ja 14 artikla on korvattu asetuksen (EY) N:o 1291/2000 5 ja 15 artiklalla. Kyseiset säännökset on mukautettu ja yksinkertaistettu siten, että asetuksessa (EY) N:o 1921/95 säädetyistä poikkeustoimenpiteistä on tullut tarpeettomia tai epäjohdonmukaisia asetuksen (EY) N:o 1291/2000 soveltamista koskevien yksityiskohtaisten sääntöjen suhteen. Jotta menettelyistä saataisiin johdonmukaisia ja yksinkertaisia, mainitut poikkeustoimenpiteet olisi kumottava ja hedelmä- ja kasvisjalosteisiin olisi sovellettava edellä mainitun asetuksen, joka koskee tapauksia, joissa ei tarvita tuontitodistusta eikä vakuuta, 5 ja 15 artiklassa säädettyjä yhteisiä sääntöjä. (4) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Kumotaan asetuksen (EY) N:o 1921/95 3 artiklan 2 ja 3 kohta. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä helmikuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 29. (2) EYVL L 311, 12.12.2000, s. 9. (3) EYVL L 185, 4.8.1995, s. 10. (4) EYVL L 70, 17.3.1999, s. 14. (5) EYVL L 331, 2.12.1988, s. 1. (6) EYVL L 152, 24.6.2000, s. 1.